b'\n_START_ARTICLE_\nTeoria de la Continu\xc3\xaftat Paleol\xc3\xadtica\n_START_PARAGRAPH_\nLa Teoria de la Continu\xc3\xaftat Paleol\xc3\xadtica (en itali\xc3\xa0 La teoria della continuit\xc3\xa0), des de 2010 anomenada  Paradigma de la Continu\xc3\xaftat Paleol\xc3\xadtica (PCT), \xc3\xa9s una hip\xc3\xb2tesi que postula que el protoindoeuropeu (PEU) es remunta al paleol\xc3\xadtic superior, diversos mil\xc2\xb7lennis abans del calcol\xc3\xadtic o del neol\xc3\xadtic, la m\xc3\xa9s antiga estimaci\xc3\xb3 en altres escenaris referits a l\'origen protoindoeuropeu. Els seus principals defensors s\xc3\xb3n Marcel Otte, Alexander H\xc3\xa4usler i Mario Alinei. Alinei va avan\xc3\xa7ar la teoria en la seva Origini delle Lingue d\'Europa (Or\xc3\xadgens de les lleng\xc3\xbces d\'Europa), publicada en dos volums el 1996 i 2000_NEWLINE_El PCT postula que l\'aparici\xc3\xb3 de les lleng\xc3\xbces indoeuropees s\'hauria de vincular a l\'arribada de l\'homo sapiens a Europa i \xc3\x80sia des d\'\xc3\x80frica en el Paleol\xc3\xadtic Superior. Des de l\'any 2004, es mant\xc3\xa9 a la web un grup de treball d\'erudits que recolzen la teoria de la continu\xc3\xaftat paleol\xc3\xadtica. A m\xc3\xa9s d\'Alinei, els seus principals membres (grup denominat com a "Comit\xc3\xa8 Cient\xc3\xadfic" a la p\xc3\xa0gina web) s\xc3\xb3n els ling\xc3\xbcistes Xaverio Ballester (Universitat de Val\xc3\xa8ncia) i Francesco Benozzo (Universitat de Bolonya). Tamb\xc3\xa9 s\'hi inclouen el prehistoriador Marcel Otte (Universit\xc3\xa9 de Li\xc3\xa8ge) i l\'antrop\xc3\xb2leg Henry Harpending (Universitat d\'Utah).'